《袁同史丈令赋所欲醉皓堂诗以为后日数椽张》
宋代·敖陶孙

黄云护灵芝，丈人非独醉。
萧然四鹤发，海鸟眩觞味。
古来闭关人，学道用其意。
滈池未返璧，政欠颓然睡。
仙苗足风露，中有熏心历。
支颐得一笑，刘郎已为帝。
乾坤重汤涤，奈何前星坠。
昂藏君家老，招唤作许事。
当筵就羽翼，颜色变韶穉。
出山云怡怡，还山云洩洩。
追思千载上，把酒足自慰。
君堂定果耳，或者楼阁气。
是间堪底用，万瓮盛醴齐。
阿戎气如虎，神手了一世。
政宜日无何，雪伫展鹄翅。
高吟紫芝曲，四老恐欻至。

作者简介：字器之，号臞翁，一号臞庵，自称“东塘人”。淳熙七年（1180年）乡荐第一，客居昆山。在太学，曾写诗送朱熹，又作诗悼赵汝愚，忤韩侂胄。庆元五年（1199年）进士。历任海门县主簿，漳州府学教授、广东转运司主管文字。因临安书商陈起刊刻《江湖集》受株连贬官。官至温陵通判。宝庆三年（1227年）卒。著有《臞翁诗集》2卷，收入《南宋群贤小集》。《江湖集》、《江湖后集》可见其佚诗。